Klokken 01.57 natten til søndag modtog Nordjyllands Politi en anmeldelse om en brand på Kildevej i Sæby. Her stod en udbygning i flammer. Det fortæller Bruno Brix, vagtchef ved Nordjyllands Politi. - Vi ved endnu ikke, hvad årsagen til branden er, siger Bruno Brix til TV2 Nord. Flammerne havde godt fat i bygningen, der i løbet af natten brændte nærmest helt ud. Nu skal politiets teknikere i gang med at undersøge stedet, for at komme en brandårsag nærmere. På samme ejendom ligger også et stuehus og en garage, som ikke har været i risiko for at blive antændt af ilden.

Referat:
Staldbygninger på en ejendom på Kildevej i Sæby brændte natten til søndag næsten helt ud.